stanford-oval/wikipedia huggingface dataset:
ינון עזרוני
קורות חיים

עזרוני נולד בחיפה, בנם של שרה ויקותיאל, בוגר בית הספר החקלאי מקוה ישראל. ב-1945 הצטרף לפלמ"ח ושירת בפלוגה א' בקיבוץ יגור. סיים קורס קציני חבלה וקורס מפקדי כיתות. שימש מדריך חבלה. בתקופת פעילות תנועת המרי העברי השתתף בהכנות לפיצוץ גשר, כסיוע להורדת המעפילים מהספינה "חנה סנש" ליד נהריה וכן השתתף בפיצוץ תחנת הרדאר בח'רייבה. השתתף בפעולות רבות נגד כנופיות ערביות וחברי הוועד הערבי העליון.
במלחמת העצמאות שירת כמפקד מחלקה ומפקד פלוגה בגדוד הראשון של חטיבת יפתח. השתתף בהדיפת צבא ההצלה בקרב משמר העמק, במבצע מטאטא ובקרבות מלכיה, בהם נפצע באורח קשה. לאחר החלמתו השתתף בכיבוש לוד, בקרבות בנגב, במבצע גי"ס, בקרב חרבת מחאז ובמבצע יואב. לקראת סוף המלחמה מונה לסגן מפקד הגדוד. לאחר פירוק הפלמ"ח יצא לקורס מפקדי גדודים בצריפין.
ב-1950 השתחרר והחל בלימודי הנדסת מכונות בפקולטה להנדסת מכונות בטכניון, אותם סיים ב-1954. עבד כמהנדס בתעשייה הצבאית ובמקביל, במסגרת שירותו במילואים שירת בחיל החימוש. במלחמת סיני שירת באוגדה 77 שלחמה באזור רפיח ואל עריש. ב-1956 חזר לשירות הקבע ומונה למפקד בימ"ל (בית מלאכה) בחיל החימוש. בתקופתו הוקם בבסיס מפעל בן 1,000 עובדים שפעל להסבת טנקי השרמן לטנקי סופר שרמן בהם הותקן התותח הצרפתי CN 75-50.
בשנת 1957 מונה לסגן קצין חימוש ראשי. ב-1961 יצא לארצות הברית ללימודי תואר שני במנהל תעשייתי והנדסת מכונות באוניברסיטת קולומביה. ב-1963 מונה לקצין חימוש ראשי. במרץ 1964 קודם לדרגת אלוף-משנה.
לאחר שחרורו היה ממקימי חברת תעשיות רכב נצרת עילית ב-1965 ושימש כמנהלה הכללי עד 1986. הוא זכה על פועלו בפרס התעשייה של התאחדות התעשיינים, ב-1976. ב-1987 מונה למנכ"ל חברת הצמיגים אליאנס, תפקיד בו כיהן עד שנת 2000.
נפטר ב-1 במרץ 2009. היה נשוי לחנה ואב לשלושה ילדים. כלתו (אשת בנו) היא הציירת רינה עזרוני.
הערות שוליים

↑  מקבל פרס תעשייה, אתר התאחדות התעשיינים
| קציני הטכנולוגיה והאחזקה  |
| --- | --- | --- |
| קציני חימוש ראשיים | אשר פלד • צבי בן יעקב • דב שמר • עמנואל פרת • עמוס חורב • ינון עזרוני • עמוס חורב • חיים דומי • אלעזר ברק • בן-ציון בן-בשט • טוביה מרגלית • משה קידר • צבי אורן • עמי סגיס • מיכאל דיין • שלום קורן • זכריה חי • חיים רונן • איל אלוק • צביקה קראוס • אליעזר בן הרוש • מישל ינקו |  |
| קציני הטכנולוגיה והאחזקה | אילן אליה • אריאל שימה |  |
טאקומה אסאנו

טאקומה אסאנו (ביפנית: 浅野拓磨; נולד ב-10 בנובמבר 1994) הוא כדורגלן יפני המשחק בעמדות החלוץ והקיצוני במיורקה מהלה ליגה הספרדית ובנבחרת יפן.
קריירת מועדונים

לאחר שהצטיין בליגת התיכונים היפנית במדי "התיכון הטגני יוקאצ'י", ב-18 בינואר 2013 אסאנו הצטרף לסאנפרצ'ה הירושימה מליגת העל היפנית. בעונת 2013 רשם רק הופעה אחת בליגה, בעונת 2014 רשם 11 הופעות בליגה.
בעונת 2015 הצליח להפוך לשחקן מפתח בהרכב הקבוצה ורשם 34 הופעות וכבש תשעה שערים ונבחר לרוקי השנה בליגה היפנית. בנוסף, זכה עם הקבוצה באליפות יפן.
ב-3 ביולי 2016 אסאנו חתם בארסנל מהפרמייר ליג, אך אסאנו לא קיבל היתר עבודה.
ב-26 באוגוסט 2016 הושאל לשטוטגרט מהבונדסליגה השנייה עם אופציה לשנה נוספת. בסיום העונה העפילה שטוטגרט לבונדסליגה והאופציה לעונה נוספת במועדון, מומשה. ב-23 במאי 2018 אסאנו חתם בהנובר 96. אסאנו נשר עם הנובר בתום עונת 2018/19 לבונדסליגה השנייה, ועזב את המועדון.
בקיץ 2019 חתם אסאנו בפרטיזן בלגרד. אסאנו שיחק בפרטיזן במשך שתי עונות, והיה שחקן הרכב קבוע. בשתי העונות הקבוצה סיימה במקום השני, כאשר בעונת 2020/21 אסאנו אף רשם עונה אישית מצוינת כשהבקיע 18 שערי ליגה וסיים כסגן מלך השערים.
בקיץ 2021 חתם אסאנו בבוכום מהבונדסליגה, בשורותיה שיחק שלוש עונות, בהן היה שחקן הרכב קבוע, אך הקבוצה הייתה קבוצת תחתית. אסאנו הבקיע במצטבר 12 שערי ליגה בשלוש עונותיו בבוכום.
בקיץ 2024 עזב אסאנו את בוכום וחתם לשנתיים במיורקה מהלה ליגה הספרדית.
קריירה בינלאומית

ב-2 באוגוסט 2015 אסאנו ערך את הופעת הבכורה שלו בנבחרת יפן בהפסד 1–2 לקוריאה הצפונית במסגרת גביע מזרח אסיה. ב-3 ביוני 2016 אסאנו הבקיע את שער הבכורה שלו בנבחרת בניצחון 2–7 נגד בולגריה במסגרת גביע קירין.
אסאנו השתתף עם הנבחרת באולימפיאדת ריו דה ז'ניירו (2016), בו הודחה יפן כבר בשלב הבתים.
נכלל בסגל נבחרת יפן לטורניר מונדיאל 2022. בטורניר זה אסאנו הבקיע שער ניצחון בשלב הבתים מול גרמניה, שבדיעבד גרם להדחתה המפתיעה של גרמניה כבר בשלב הבתים. אסאנו ויפן הודחו במונדיאל זה בשמינית הגמר מול קרואטיה לאחר בעיטות הכרעה, כשאסאנו היה היפני היחיד שהבקיע את הבעיטה שלו.
נכלל בסגל נבחרת יפן לטורניר גביע אסיה 2023. אסאנו ויפן הודחו בטורניר זה ברבע הגמר מול איראן.
תארים

ליגת העל היפנית: 2013, 2015
הסופר קאפ היפני: 2013, 2014, 2016
הבונדסליגה השנייה: 2016/2017
גביע אסיה בכדורגל עד גיל 23: 2016
רוקי העונה בליגת העל היפנית: 2015
הערות שוליים

↑  Hajime Moriyasu announces Japan squad for World Cup באתר The Japan Times, ‏ 1 בנובמבר 2022 (באנגלית)
↑  🔹𝗦𝗔𝗠𝗨𝗥𝗔𝗜 𝗕𝗟𝗨𝗘🔹⚽メンバー発表⚽ בחשבון הטוויטר הרשמי של התאחדות הכדורגל היפנית, 1 בינואר 2024 (ביפנית)
| נבחרת יפן – אולימפיאדת ריו דה ז'ניירו (2016) |
| --- | --- | --- |
|  1 קושיביקי •  2 מורויה •  3 אנדו •  4 פוג'יארו •  5 אואדה •  6 שיאוטני •  7 הרקווה •  8 אושימה •  9 יג'ימה •  10 נקג'ימה •   11 סוזוקי •  12 נקמורה • 13 קורוקי •  14 אידגוצ'י • 15 קמקאווה • 16 אסאנו • 17 איווהנמי • 18 מינאמינו • מאמן: טגורמורי |  1 קושיביקי •  2 מורויה •  3 אנדו •  4 פוג'יארו •  5 אואדה •  6 שיאוטני •  7 הרקווה •  8 אושימה •  9 יג'ימה •  10 נקג'ימה •   11 סוזוקי •  12 נקמורה • 13 קורוקי •  14 אידגוצ'י • 15 קמקאווה • 16 אסאנו • 17 איווהנמי • 18 מינאמינו • מאמן: טגורמורי | יפן |
| נבחרת יפן – מונדיאל 2022 |
| --- | --- | --- |
|  1 קוואשימה •  2 ימאנה •  3 טאניגוצ'י •  4 איטקורה •  5 נגטומו •  6 אנדו •  7 שיבסאקי •  8 דואן •  9 מיטומה •  10 מינאמינו •   11 קובו •  12 גונדה • 13 מוריטה •  14 ג'. איטו • 15 קמאדה • 16 טומיאסו • 17 טנאקה • 18 אסאנו • 19 סאקאי • 20 מאצ'ינו • 21 אואדה • 22 יושידה • 23 שמידט • 24 סומה • 25 מאדה • 26 ה. איטו • מאמן: מוריאסו |  1 קוואשימה •  2 ימאנה •  3 טאניגוצ'י •  4 איטקורה •  5 נגטומו •  6 אנדו •  7 שיבסאקי •  8 דואן •  9 מיטומה •  10 מינאמינו •   11 קובו •  12 גונדה • 13 מוריטה •  14 ג'. איטו • 15 קמאדה • 16 טומיאסו • 17 טנאקה • 18 אסאנו • 19 סאקאי • 20 מאצ'ינו • 21 אואדה • 22 יושידה • 23 שמידט • 24 סומה • 25 מאדה • 26 ה. איטו • מאמן: מוריאסו | יפן |
| נבחרת יפן – גביע אסיה בכדורגל 2023 |
| --- | --- | --- |
|  1 מאקאווה •  2 סוגאווארה •  3 טאניגוצ'י •  4 איטקורה •  5 מוריטה •  6 אנדו •  7 מיטומה •  8 מינאמינו •  9 אואדה •  10 דואן •   11 הוסויה •  12 נוזאווה • 13 נקמורה •  14 ג'. איטו • 15 מצ'ידה • 16 מאיקומה • 17 הטאטה • 18 אסאנו • 19 נקאיאמה • 20 קובו • 21 ה. איטו • 22 טומיאסו • 23 סוזוקי • 24 וטאטנבה • 25 מאדה • 26 סאנו • מאמן: מוריאסו |  1 מאקאווה •  2 סוגאווארה •  3 טאניגוצ'י •  4 איטקורה •  5 מוריטה •  6 אנדו •  7 מיטומה •  8 מינאמינו •  9 אואדה •  10 דואן •   11 הוסויה •  12 נוזאווה • 13 נקמורה •  14 ג'. איטו • 15 מצ'ידה • 16 מאיקומה • 17 הטאטה • 18 אסאנו • 19 נקאיאמה • 20 קובו • 21 ה. איטו • 22 טומיאסו • 23 סוזוקי • 24 וטאטנבה • 25 מאדה • 26 סאנו • מאמן: מוריאסו | יפן |
| --- | --- |
בקרת זהויות :  NDL: 001295266  VIAF: 2231153184542727100000   WorldCat (עם VIAF): 2231153184542727100000
ירבוען מדברי

| ירבוען מדברי |
| --- | --- |
 ירבוען מדברי
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי בונה
משפחה:: ירבועניים
סוג:: ירבוען
מין:: ירבוען מדברי
שם מדעי
 Dipodomys deserti ‏סטפנס, 1887

ירבוען מדברי (שם מדעי Dipodomys deserti) הוא מין של מכרסם ממשפחת הירבועניים החי במדבריות אמריקה הצפונית בפארק הלאומי עמק המוות, האגן הגדול, מדבר מוהאבי וחלק ממדבר סונורה. הוא מעדיף אזורי חוליות רחבות בתנאים קיצוניים מאוד כמו בעמק המוות.
מאפיינים

הירבוען המדברי הוא אחד מהגדולים שבבני סוגו והוא מגיע לאורך 12 סנטימטר ולמשקל של 3.2 גרם. הפרווה שלו זהובה בהירה עם בטן לבנה. לירבוען כפות רגליים גדולות, איתם הוא יכול לברוח מאויביו במהירות.
הוא מצוי רוב זמנו במחילה באדמה בעומק של 6–9 מטרים מתחת הקרקע, שם קר בהרבה מהטמפרטורה על פני השטח הלוהטים. הירבוען אוכל מיני זרעים של צמחייה מדברית המפוזרים בסביבתו והוא יוצא ללקט אותם בערב. הוא משתמש במים מטבוליים כדי לשמור על הלחות בסביבתו.
הערות שוליים

↑  ירבוען מדברי באתר הרשימה האדומה של IUCN
| --- | --- |
בקרת זהויות :  NLI: 987007550442605171
הפארק הלאומי ניאה

מערות ניאה
הפארק הלאומי ניאה (במלזית: Taman Negara Gua Niah), השוכן באי בורנאו במחוז מירי (אנ') במדינת סראוואק של מלזיה, הוא האתר של מערות ניאה שהן אתר ארכאולוגי. המערות הוכרזו ב-2024 כאתר מורשת עולמית של אונסק"ו.
גאוגרפיה

מערות הניאה ממוקמות בקצה הצפוני של הר אבן גיר בשם Gunung Subis (הר סוביס). הכניסה ממוקמת בפתח המערבי של המערה. המערות שוכנות במרחק של 15 ק"מ מים סין הדרומי ו-50 מטר מעל פני הים. רוחב הפתח המערבי של מערות הניאה הוא 150 מטר וגובהו 75 מטר.
ארכאולוגיה

המערה היא אתר פרהיסטורי חשוב בו נמצאו שרידי אדם מלפני 40,000 שנה. זהו היישוב האנושי המתועד העתיק ביותר במזרח מלזיה. מחקרים עדכניים יותר שפורסמו בשנת 2006 הראו עדויות לפעילות אנושית ראשונה במערות ניאה מלפני 46,000 עד 34,000 שנים. המערה המצוירת, הממוקמת בגוש אבן גיר קטן בהרבה משלה, כ-150 מטרים מהקצה הדרום-מזרחי של גוש המערה הגדולה, כוללת ציורי סלע בני 1,200 שנה. ארכאולוגים טענו לתאריך מוקדם בהרבה לכלי אבן שנמצאו בעמק מנסולי, ליד להד דאטו בסבה, אך ניתוח תיארוך מדויק טרם פורסם.
פריטים שנמצאו במערת ניאה כוללים כלי חיתוך ושבבים מהפלייסטוקן, גרזינים נאוליתיים, קרדומים, כלי חרס, תכשיטי צדפים, סירות, מחצלות, ולאחר מכן כלי ברזל, קרמיקה וחרוזי זכוכית המתוארכים לתקופת הברזל. הממצא המפורסם ביותר הוא גולגולת האדם המתוארכת בסביבות 38,000 שנים לפני הספירה. במערה המצוירת יש ציורים וארונות קבורה מעץ המכונים 'ספינות מוות'.
בין 1954 ל-1966 נחפרו כאן כ-750,000 שברי עצמות בעלי חיים. אחד מהם זוהה כעצמות המסרק של טיגריס צעיר.
בתרבות המקומית

המערות ידועות גם בזכות תעשיית קן ציפורים נאכל (אנ'). הם יעד תיירותי פופולרי בסראוואק. כל קטע מהתקרה במערות שבהן מקנן סיס קיני המאכל הוא בבעלות פרטית ורק לבעלים יש את הזכות לאסוף את הקינים. האיסוף מתבצע פעמיים בשנה (בדרך כלל בינואר וביוני). האספן מטפס במעלה מאות מטרים על מוט בודד אל תקרת המערה ומגרד את הקן באור נרות מהבהב.
אתר המורשת העולמית

מערות ניאה הוכרזו אתר מורשת עולמית של אונסק"ו במסגרת כנס ועדת המורשת בניו דלהי ב-27 ביולי 2024. בדברי ההסבר להכרזה נכתב:
מתחם זה של מערות עצומות ומקושרות זה בזה, ממוקם ליד החוף המערבי של האי בורנאו במרכז הפארק הלאומי ניאה. הוא מכיל את התיעודים הידועים הממושכים ביותר של אינטראקציה אנושית עם יערות הגשם, המשתרעים על פני 50,000 שנים לפחות, מהפלייסטוקן ועד לתקופות אמצע ההולוקן. המרבצים הארכאולוגיים העשירים, ציורי הסלע הפרהיסטוריים והקברים בצורת סירה שנמצאו בקצה הצפוני של המסיב ממחישים את החיים הביולוגיים והאנושיים בתקופה זו, ותורמים רבות לידע על התפתחות האדם, ההסתגלות והנדידה בדרום-מזרח אסיה, כמו גם בהקשר עולמי. קהילות מקומיות עדיין מקיימות מסורת עתיקה של מולונג - 'קח רק את מה שאתה צריך' - בעת איסוף גואנו וקיני ציפורים יקרי ערך מהמערות.
גלריה

Cheilocostus speciosus (אנ')
מערת הסוחרים
יער על תצורות אבן גיר
המערה הגדולה
המערה המצוירת
הסבר על כל תמונה מוצג בהצבת הסמן עליה.
לקריאה נוספת

Kennedy, Kenneth A. R., "The Deep Skull of Niah: an Assessment of Twenty Years of Speculation Concerning its Evolutionary Significance", Asian Perspectives, XX(I), 1977
DALL-E

| --- | --- |


תמונה שיצרה DALL-E 2 על פי ההנחיה:  "תמונה של יד רובוטית מציירת, אמנות דיגיטלית"  ("A photo of a robot hand drawing, digital art")
 מפתח:  OpenAI
 מחזור חיים:  5 בינואר 2021 – הווה
 labs.openai.com
DALL-E (מסוגנן כ-DALL·E; הלחם בסיסים של דאלי ושל וול-E) היא תוכנת בינה מלאכותית שיוצרת תמונות מתיאורים טקסטואליים.
התוכנה משתמשת בכ-12 מיליארד פרמטרים בגרסה של מודל ה-GPT-3 כדי לפרש קלט טקסטואלי משפה טבעית (כמו "ארנק עור ירוק בצורת מחומש" או "תצוגה איזומטרית של קפיבארה מצויה עצובה") וליצור תמונות בהתאם. היא יכולה ליצור דימויים של חפצים ריאליסטיים ("חלון ויטראז' עם תמונה של תות כחול") וגם של חפצים שאינם קיימים במציאות ("קובייה במרקם של דורבן").
משנות ה-2000 ואילך רשתות עצביות מלאכותיות רבות הצליחו ליצור תמונות מציאותיות. ייחודה של DALL-E בכך שהיא מסוגלת לייצר אותן על בסיס הנחיות בשפה טבעית, שאותן היא מיישמת לרוב ורק לעיתים נדירות נכשלת, וגם זאת לא באופן משמעותי.
OpenAI לא פרסמה קוד מקור לאף אחד מהדגמים, אף על פי ש"בקר" של DALL-E זמין באתר האינטרנט של OpenAI, שבו ניתן לראות פלט ממבחר מוגבל של הנחיות לדוגמה. חלופות קוד פתוח, שהוכשרו על כמויות קטנות יותר של נתונים, כמו DALL-E Mini, שוחררו על ידי אחרים.
לפי "MIT Technology Review", אחת המטרות של OpenAI הייתה "לתת למודלי שפות תפיסה טובה יותר של המושגים היומיומיים שבני אדם משתמשים בהם כדי להבין דברים".
היסטוריה

ב-5 בינואר 2021 נחשף DALL-E על ידי OpenAI, חברה אמריקאית למחקר בינה מלאכותית.
באפריל 2022, OpenAI הכריזה על DALL-E 2, בטענה שהיא יכולה להפיק תמונות פוטו-ריאליסטיות מתיאורים טקסטואליים, יחד עם עורך המאפשר שינויים פשוטים בפלט. נכון לזמן ההכרזה, נאמר שהתוכנה עדיין נמצאת בשלב המחקר, כשהגישה מוגבלת למשתמשי בטא שנבחרו מראש. המודל עדיין יכול לעשות טעויות חמורות, כולל טעויות שאף אדם לא יעשה. DALL-E 2 תואר כדגם ש"יכול ליצור תמונות ואמנות מקוריות וריאליסטיות מתיאור טקסט. היא יכולה לשלב מושגים, תכונות וסגנונות."
בספטמבר 2023, OpenAI השיקה את DALL·E 3 עם יכולות הבנה והפקת תוצרים גבוהים יותר ובאוקטובר הוא הוטמע בצורה אינטגרלית בתוך ChatGPT. הצ׳אטבוט יכול כעת ליצור תמונות ייחודיות משיחה פשוטה - והתכונה החדשה הזו זמינה בשלב זה למשתמשי Plus ו-Enterprise. מיקרוסופט הטמיעה את המודל בכלי Image Creator של Bing ובכלים נוספים כגון Copilot.
באפריל 2024 נוספה אפשרות לעריכה באמצעות טקסט וסימון אזור בתמונה שנוצרה על ידי DALL•E בתוך ממשק ChatGPT.
CLIP

DALL-E פותח והוכרז לציבור בשיתוף עם CLIP (הדרכה מקדימה של שפה-תמונה נגדית). CLIP הוא מודל נפרד שתפקידו "להבין ולדרג" את התפוקה של DALL-E. התמונות ש-DALL-E מייצר נשמרות ומדורגות על ידי CLIP, שמציגה את התמונות האיכותיות ביותר עבור כל הנחיה נתונה.
ארכיטקטורת תוכנה

המודל Generative Pre-trained Transformer ‏ (GPT) פותח לראשונה על ידי OpenAI בשנת 2018, תוך שימוש בארכיטקטורת Transformer. האיטרציה הראשונה, GPT, הוגדלה כדי לייצר את GPT-2 ב-2019; בשנת 2020 הוא הוגדל שוב לייצור GPT-3, עם 175 מיליארד פרמטרים.
המודל של DALL-E הוא מימוש מולטי-מודאלי של PT-3 עם 12 מיליארד פרמטרים אשר "מחליף טקסט לפיקסלים", מאומן על צמדי טקסט-תמונה מהאינטרנט. הוא משתמש בלמידת אפס-שוט (zero-shot learning) כדי ליצור פלט מתיאור ורמז ללא הכשרה נוספת.
DALL-E יוצר מספר תמונות בתגובה להנחיות. מודל CLIP שהוכשרו בו למעלה מ-400 מיליון זוגות של תמונות וטקסטים מבין ומדרג תמונות אלו. במקום מערך נתונים של תמונות עם כותרת (כמו ImageNet) CLIP משייך תמונות לכיתובים שלמים. CLIP הוכשר לחזות איזה כיתוב (מתוך "בחירה אקראית" של 32,768 כיתובים אפשריים) היה המתאים ביותר לתמונה, מה שמאפשר לה לזהות לאחר מכן אובייקטים בתמונות מחוץ לסט האימונים שלה.
ביצועים

DALL-E מסוגלת ליצור דימויים במגוון סגנונות, מתמונות פוטוריאליסטיות ועד לציורים ואמוג'י. היא מסוגלת לבצע מניפולציות ולסדר מחדש אובייקטים בתמונות. אחת היכולות שצוינו על ידי יוצריה הייתה המיקום הנכון של אלמנטים עיצוביים ללא הוראה מפורשת: לדוגמה, כאשר מתבקש לצייר צנון-דייקון מקנח את אפו, לוגם לאטה או רוכב על חד אופן, DALL·E מצייר לעיתים קרובות את המטפחת, הידיים והרגליים במקומות סבירים.
בעוד ש-DALL-E הציג מגוון רחב של מיומנויות ויכולות, עם הוצאתה של ההדגמה הציבורית שלו, רוב הסיקור התמקד בתת-קבוצה קטנה של תמונות פלט "סוריאליסטיות" או "מוזרות". באופן ספציפי, הפלט של DALL-E עבור "איור של צנון דייקון תינוק בחצאית טוטו מטייל עם כלב" הוזכר ב-Nature, ‏NBC ופרסומים אחרים. הפלט שלו ל"כורסה בצורת אבוקדו" צוין באופן דומה. לעומת זאת, נצפה פיתוח לא מכוון של DALL-E של מיומנויות חשיבה חזותית המספיקות לפתור את המטריצות של רייבן (Raven's Progressive Matrices), מבחנים חזותיים המבוצעים לעיתים קרובות לבני אדם כדי למדוד אינטליגנציה.
למרות זאת, DALL-E תואר כ"חזק להפליא לשינויים כאלה" ואמין בהפקת תמונות עבור מגוון רחב של תיאורים שרירותיים. סם שד,מ-CNBC, כינה את התמונות שלו "מוזרות" וציטט את ניל לורנס, פרופסור ללמידת מכונה באוניברסיטת קיימברידג', שתיאר זאת כ"הדגמה מעוררת השראה של היכולת של מודלים אלה לאחסן מידע על העולם שלנו ולעשות הכללות בדרכים שעבור בני אדם הן טבעיות מאוד". שד גם ציטט את מארק רידל, פרופסור חבר בבית הספר למחשוב אינטראקטיבי של ג'ורג'יה טק, שאמר שתוצאות ההדגמה של DALL-E הראו שהיא מסוגל "למזג מושגים באופן קוהרנטי", מרכיב מפתח ביצירתיות אנושית, וכי התוכנה מדגימה באופן יוצא דופן הפקת איורים שהם הרבה יותר קוהרנטיים ממערכות Text2Image אחרות מהשנים האחרונות. רידל גם צוטט על ידי ה-BBC שהוא "התרשם ממה שהמערכת יכולה לעשות".
צוינה לטובה גם היכולת של DALL-E "להשלים את החסר" ולהסיק מפרטים . ExtremeTech ציין כי הנחיה לצייר פינגווין שלובש סוודר חג המולד יצרה לא רק תמונות של פינגווינים לובשים סוודרים, אלא גם כובעי סנטה הקשורים לנושא, ו-Engadget ציין כי צללים ממוקמים כראוי הופיעו בפלט עבור ההנחיה "ציור של שועל יושב בשדה בחורף". יתר על כן, DALL-E מציג הבנה רחבה של מגמות חזותיות ועיצוביות; ExtremeTech אמר כי "אתה יכול לבקש מ-DALL-E תמונה של טלפון או שואב אבק מתקופת זמן מוגדרת, והוא מבין איך החפצים האלה השתנו". Engadget גם ציין את יכולתה יוצאת הדופן "להבין כיצד טלפונים וחפצים אחרים משתנים עם הזמן". DALL-E תואר, יחד עם "AI צר" אחר כמו AlphaGo, AlphaFold ו-GPT-3 כיוצר עניין בשאלה האם וכיצד ניתן להשיג בינה כללית מלאכותית.
גלריה

DALL-E 2 הצליח לייצר תמונה מציאותית על פי ההנחיה "כלב שיבה אינו עם כומתה וצווארון גולף".
Don't Speak (שיר)

"Don't Speak" (בעברית: "אל תדבר") הוא שיר של להקת הרוק האמריקאית "נו דאוט". הוא פורסם ב-1996 והיה הסינגל השלישי באלבום האולפן השלישי של הלהקה - Tragic Kingdom.
רקע

השיר נכתב במקור כשיר אהבה, על ידי הזמרת גוון סטפאני ואחיה אריק סטפאני. בגרסתו הסופית, גוון שינתה אותו לשיר פרידה מחבר הלהקה טוני קנל ובן זוגה לשעבר, זמן קצר אחרי שהוא סיים את מערכת היחסים בת שבע השנים שלהם.
השיר דורג במקום מספר 495 במגזין בלנדר, במסגרת "500 השירים הגדולים מאז שנולדת". למרות הפופולריות של השיר, "Don't Speak" לא נכנס למצעד הבילבורד הוט 100 (משום שבזמנו נכללו בו רק שירים שיצאו כסינגל שיווקי), אך הוא דורג במקום הראשון במצעד השירים העכשוויים של בילבורד, למשך 16 שבועות. מחוץ לארצות הברית, השיר דורג בראש המצעדים באוסטרליה, קנדה, איסלנד, הולנד, ניו זילנד, בריטניה, ובכך הפך לסינגל הבינלאומי המוצלח ביותר של הלהקה.
השיר היה מועמד לשיר השנה ולביצוע הפופ הטוב ביותר של צמד או להקה, בטקס פרסי גראמי שהתקיים בשנת 1998.
השיר סומפל לשירים של מספר אמני היפ-הופ, כולל לשירו של ראקים "Dedicated" ולשירו של אייס קיוב "War & Peace". הווידאו-קליפ של השיר בוים על ידי סופי מולר.
כתיבה והלחנה

השיר נכתב על ידי אריק סטפאני וגוון סטפאני והופק על ידי מתיו ווילדר. גוון סטפאני שכתבה את המילים כמעט לחלוטין לאחר הפרידה שלה מטוני קנל. על פי גוון סטפאני, "זה היה אמור להיות יותר אופטימי, יותר בסגנון הרוק של שנות השבעים. [כאשר] טוני ואני נפרדנו זה הפך לשיר עצוב."
הגיטריסט של הלהקה, טום דומונט אמר על השיר :
יש הרבה סיפורים על השיר הזה, כי הוא נפרש על פני תקופה ארוכה. במקור, אחייה של גוון כתב את רוב השיר, ואז אחרי שקיבלנו אותו כלהקה גוון שינתה את המילים מסביב, כדי להתאימם לחייה. מבחינה מוזיקלית, אנחנו הבאנו את זה לרמה אחרת, אבל לקראת הסוף אנחנו ניסחנו אותו מחדש. יש גרסה מוקדמת יותר של השיר, שבו המשפטים שונים לגמרי, והוא באמת גרסה יפה וזה מדהים, אבל גרסה זו הרבה יותר גאז'ית וממש שונה. לשיר הזה היה תהליך תהליך דגירה ארוך
השיר מולחן בסולם סי מינור ופה מינור.
מיקומי שיא

מיד עם יציאתו, השיר זכה להשמעות רבות והפך לשיר המושמע ביותר ברדיו האמריקאי ב-1996. השיר הגיע למקום הראשון במצעד 100 השירים העכשוויים של בילבורד, ושמר על מיקום זה למשך 16 שבועות לא רצופים, שיא לאותו הזמן. גם כאשר השיא נשבר, בשנת 1998, על ידי "גו גו דולס" עם השיר "Iris", כשהגיע ל-18 שבועות במקום הראשון, השיר "Don't Speak" שמר על המקום השני ברשימת השירים עם הכי הרבה שבועות בצמרת המצעד 100 השירים העכשוויים.
השיר, בגרסת הרדיו, היה ללהיט גם במצעד שירי הרוק המודרניים, בו הוא טיפס למקום השני, ושהה בו למשך 5 שבועות רצופים.
במצעד 40 השירים למבוגרים השיר דורג במקום הראשון במשך 15 שבועות רצופים. במצעד סיכום שנת 1997 של 100 השירים העכשוויים של בילבורד, השיר דורג במקום הראשון.
השיר זכה גם לדירוגים גבוהים גם באירופה. בפברואר 1997 הוא הגיע למקום הראשון בבריטניה ובאירלנד, למשך 3 שבועות. גם במדינות נוספות באירופה, השיר הגיע לצמרת: בלגיה, הולנד, נורווגיה, שוודיה, שווייץ. במצעד של אירופה הוט 100, השיר הגיע למקום הראשון במשך 9 שבועות. באוסטריה שמר השיר על המקום הראשון למשך 8 שבועות.
בישראל, במצעד הפזמונים הבינלאומי השנתי של 1996
דורג השיר במקום ה-6.
הערות שוליים

↑  Nostro, Lauren (25 בספטמבר 2012). "No Doubt Tells All: The Stories Behind Their Classic Records". complex.com. נבדק ב-26 בנובמבר 2017. {{cite web}}:  (עזרה)
↑  "Gwen Stefani And Tony Kanal Talk About 'Brutal' Breakup & The Pain Of Performing 'Don't Speak'". Huffingtonpost.com. 2012-09-24. נבדק ב-2014-03-31.
↑  The 500 Greatest Songs Since You Were Born: 451-500 Article on Blender :: The Ultimate Guide to Music and More, ‏2007-12-14
↑  Webb, Robery (5 באוגוסט 2010). "Story of the song: 'Don't Speak', No Doubt, 1996". independent.co.uk. The Independent. נבדק ב-26 בנובמבר 2017. {{cite web}}:  (עזרה)
↑  "No Doubt History Website". No Doubt Official Website. Interscope Records/Universal Music Group. אורכב מ-המקור ב-2003-11-21.
↑  "No Doubt". Rock On The Net. נבדק ב-16 בינואר 2007. {{cite web}}:  (עזרה)
↑  [Don't Speak, באתר AllMusic "Tragic Kingdom > Awards > Billboard Singles"]. Allmusic. Rovi Corporation. נבדק ב-1 באוגוסט 2007. {{cite web}}:  (עזרה); Check |url= value (עזרה)
↑  "Billboard: 1997 Year-End Chart-Toppers". Rock On The Net. נבדק ב-16 בינואר 2007. {{cite web}}:  (עזרה)
| --- | --- |
בקרת זהויות :  MusicBrainz release group: 7aa3fc9c-9282-324e-930d-8d4767e6b809  MusicBrainz work: 9e02081c-363a-324f-a89f-e934c8a20871
1999 במוזיקה

| 0 | 1 | 2 | 3 |
| --- | --- | --- | --- |
|  |  | 1999  במוזיקה |  |
< · 1997 · 1998 — 1999 — 2000 · 2001 · >
כל ערכי השנים במוזיקה במאה ה-20 · כל ערכי השנים במוזיקה במאה ה-21 · פורטל המוזיקה
בערך זה מצוינים אירועים שהתרחשו במהלך שנת 1999 ונוגעים לעולם המוזיקה.
אירועים בולטים: בעולם

פרדריק ג'והנסון מפוטר מלהקת המטאל השוודית דארק טרנקווילטי
חברת התקליטים איי אנד אם רקורדס נסגרת ומתמזגת בחברת התקליטים יוניברסל מיוזיק גרופ
ברוס דיקינסון ואדריאן סמית' מצטרפים מחדש לאיירון מיידן שגם מעיפה את הסולן שלה בלייז בייליי
אלטון ג'ון מופיע (בקולו) בפרק מיוחד של סדרת הטלוויזיה משפחת סימפסון
15 בפברואר מוכרז כ"יום הרולינג סטונז" במינסוטה, ארצות הברית על ידי מושל המדינה
לורן היל זוכה ב-5 פרסי גראמי, האישה הראשונה שקוטפת 5 פרסים
הזמר פרינס תובע 9 אתרי אינטרנט על הפרת זכויות יוצרים עקב השמעה, מכירה והורדה של שיריו
חברת התקליטים טראומה רקורדס תובעת 40 מיליון דולר מלהקת בוש עקב אי הקלטת אלבום חדש
הזמר ג'ורג' ג'ונס נפצע קשה בתאונת דרכים תחת השפעת אלכוהול
מרילין מנסון מחליק ונפצע במהלך הופעה בקליפורניה, ההופעה נפסקת והוא מבטל מספר הופעות מתוכננות
פול מקרטני מארגן מופע צדקה בלונדון לזכר אשתו לינדה בהשתתפות אלביס קוסטלו, שינייד או'קונור, ג'ורג' מייקל, הפריטנדרס ועוד. ההכנסות הולכות למאבק למען זכויות בעלי חיים
לאחר הטבח בתיכון קולומביין בקולורדו, ארצות הברית. מואשם מרילין מנסון כמי שהשפיע על הרוצחים בגלל "המוזיקה האלימה שלו".
הזמר טום פטי מקבל כוכב בשדרת הכוכבים של הוליווד
בעיר זיגן, גרמניה, נפתחת תערוכה עם כ-70 ציורים של הזמר פול מקרטני
מושקת תוכנת שיתוף הקבצים נאפסטר
בריטני ספירס יוצאת לסיבוב ההופעות הראשון שלה "Baby One More Time Tour...‎" בצפון אמריקה, היא מקבלת ביקורות חיוביות אך גם ביקורת על ליפ סינק לא מסונכרן לפלייבק
המתופף אדריאן ארלנדסון עוזב את להקת המטאלקור The Haunted
פסטיבל וודסטוק 99 מתקיים במדינת ניו יורק מול 400 אלף צופים
אירלנד מכריזה על הקמת מוזיאון היכל התהילה האירי, ואן מוריסון הוא האומן הראשון שנכלל במוזיאון
הראפר אמינם נתבע על ידי אימו ב-10 מיליון דולר על כך שהערותיו עליה גרמו לה ללחץ נפשי, לבסוף במסגרת הסכם פשרה הוא משלם לה 1,600 דולר
דייוויד בואי מוציא לאור את אלבומו 'hours...' להורדה באינטרנט לפני יציאת האלבום הפיזי, זוהי הפעם הראשונה שאמן מרכזי עושה זאת. לאחר מכן הוא יוצא לסיבוב הופעות ענקי שכוללצבו הופעה בVH1 Storytellers
פסטיבל המוזיקה "קואצ'לה וואלי" מתקיים לראשונה באינדיו (קליפורניה). בין המשתתפים: בק, הכימיקל בראדרס, טול, מוריסי ורייג' אגאינסט דה מאשין
הגיטריסטית מליסה אאוף דר מאור עוזבת את הלהקה הול
הסולן גארי צ'רון עוזב את הלהקה ואן היילן
הסטודנט ג'פרי לוי מאוניברסיטת אורגון, ארצות הברית. מוריד שיר מהאינטרנט באוניברסיטה והופך לאדם הראשון בארצות הברית המורשע בהפרת זכויות יוצרים על הורדה לא חוקית. הוא נידון לשנתיים מאסר על תנאי והגבלת גלישה באינטרנט
הראפרים פאף דדי ושיין נעצרים ומואשמים בירי לעבר מועדון לילה במנהטן ופציעתם של 3 אנשים
ג'ורג' האריסון ניצל מתקיפת סכין על ידי אדם אשר פרץ לביתו
אירועים בולטים: ישראל

למעט אלי זולטא, מקים להקת אלמנה שחורה, עוזבים אותה כל שאר חברי הלהקה וזולטא מקים את הלהקה עם הרכב חדש
נסגר דיסקוטק הקולוסיאום בכיכר אתרים בתל אביב לאחר 17 שנות פעילות
הג'ירפות מוציאים את אלבום הבכורה שלהם "משוחח עם כסא", 7 שנים לאחר הקמת הלהקה
פסטיבל הפסנתר מתקיים לראשונה
הלייבל לבנטיני מוקם על ידי קובי אוז ויניב דוידסון
חברת התקליטים העצמאית פאקט רקורדס מוקמת בירושלים על ידי יורם אליקים
אולפני טריטון שפעלו באזור התעשייה בבני ברק נסגרים לאחר 27 שנים
מייקל הרפז, חבר להקת היי פייב מודיע כי הוא עוזב את הלהקה
תחרות האירוויזיון מתקיימת בבנייני האומה שבירושלים